b'\n_START_ARTICLE_\nValentin Metzinger\n_START_SECTION_\n\xc5\xbdivotopis i djelo\n_START_PARAGRAPH_\nO njegovoj mladosti se ne zna gotovo ni\xc5\xa1ta, pretpostavlja se da se slikarstvu u\xc4\x8dio po Italiji (Rim, Bologna, Venecija\xc2\xa0?). Pouzdano se zna da se je 1727. godine naselio u Ljubljani, kako? i za\xc5\xa1to se naselio u Sloveniji?, ne zna se, ali se zna da je prvo djelo napravio u Sloveniji 1729. godine. Naslikao je oko 300 (500?) slika, ve\xc4\x87inom su to djela religiozne tematike (od svjetovnih je ostalo; pet portreta, pet pejza\xc5\xbea i jedna mrtva priroda). Naro\xc4\x8dito je \xc4\x8desto radio za franjevce, tako je opremio brojne crkve i samostane po Sloveniji, Hrvatskoj (Kvarner, Istra i Gornja Hrvatska) i Austriji (\xc5\xa0tajerska). Veliki naru\xc4\x8ditelji bili su mu i velika\xc5\xa1ke obitelji; Lamberg, Reigersfeld, Breckersfeld i Rasp. Imao je dobre odnose s tada\xc5\xa1njim ljubljanskim biskupom Ernestom Amadejom i \xc5\xbeupnikom iz Novoga Mesta Jurijem de Marottijem._NEWLINE_Metzingerova djela bila su vrlo neujedna\xc4\x8dene kvalitete, najvjerojatnije stoga jer je imao radionicu, pa je dobar dio njegova opusa bio rad njegovih suradnika. Mnogi njegovi radovi su ra\xc4\x91eni na osnovu tipiziranih predlo\xc5\xbeaka, tako da je pojedine slike napravio u nekoliko ina\xc4\x8dica._NEWLINE_U Sloveniji je najve\xc4\x87i broj njegovih djela u; Bre\xc5\xbeicama, Novom Mestu, Kamniku, Ljubljani, Slovenskoj Bistrici i Nazarju. Od svih njegovih slovenskih radova, najpoznatiji je opus slika za ljubljansku crkvu sv. Petra i biskupski dvor u Gori\xc4\x8danu (Medvode), danas su te slike pohranjene u Narodnoj galeriji, Ljubljana.'